Cave Johnson voice lines/da

Dette er en komplet liste over Cave Johnsons samtale linjer fra Portal 2.

Bemærk, at alle lydfiler er på engelsk, da der kun findes danske undertekster og ikke lyde.

50'erne

 * [[Media:Cave Johnson fifties_elevator_out_a01.wav|"De siger, at god videnskab hviler på store mænds skuldre. Ikke her. Hos Aperture laver vi al vores videnskab fra bunden. Ikke noget med at holde i hånden."]]
 * [[Media:Cave Johnson fifties_fifth_test_complete09.wav|"Videnskab handler ikke om HVORFOR. Det handler om HVORFOR IKKE. Hvorfor er så meget af vores videnskab farligt? Hvorfor gifter du dig ikke med sikker videnskab, hvis du er så vild med det. Nu vi er ved det: Hvorfor ikke opfinde en særlig sikkerhedsdør, som ikke rammer dig i røven på vejen ud, for du er fyret."]]
 * [[Media:Cave Johnson fifties_fifth_test_complete03.wav|"Ikke dig, testemne, du klarer dig fint."]]
 * [[Media:Cave Johnson fifties_fifth_test_complete08.wav|"Ja, dig. Kasse. Dine ting. Ud ad fordøren. Parkeringsplads. Bil. Farvel."]]
 * [[Media:Cave Johnson fifties_fifth_test_intro01.wav|"Hvis du hører dette, betyder det, at du bruger lang tid på gangbroerne imellem testene. Laboratoriegutterne siger, at det muligvis er en angstreaktion."]]
 * [[Media:Cave Johnson fifties_fifth_test_intro03.wav|"Jeg er ingen psykiater, men når det kommer fra en flok nørder, der ikke ville genkende spændingen ved fare, om den så kom gående og pillede ved deres små lyserøde bh'er, lyder det lidt som 'projektion'."]]
 * [[Media:Cave Johnson fifties_fifth_test_intro06.wav|"DE fløj ikke ud i rummet, erobrede en strand eller bragte guldet med tilbage. Det gjorde vi! Det er dig og mig imod verden, knægt! Jeg synes om dit mandsmod! Tempoet må du dog arbejde lidt på. Og lad os så løse den tingest!"]]
 * [[Media:Cave Johnson fifties_fourth_test_complete01.wav|"Jeg bliver ved med at sige, at de skal tage en slapper."]]
 * [[Media:Cave Johnson fifties_fourth_test_complete02.wav|"Okay, denne næste test kan involvere beskedne mængder tidsrejse. Så et godt råd: Hvis I møder jer selv på testsporet, må I ikke etablere øjenkontakt. Laboratoriegutterne fortæller mig, at det vil slette tiden. Fuldstændigt. Fremad og bagud! Gør jer begge to en tjeneste, og lad bare ham den flotte fyr tage sig af sine egne sager."]]
 * [[Media:Cave Johnson fifties_into_middle_of_test01.wav|"Ha! Jeg kan li' din stil. Du laver din egne regler, præcis som jeg selv gør."]]
 * [[Media:Cave Johnson fifties_into_middle_of_test02.wav|"Bogholdersnuderne sagde, at jeg ikke kunne fyre en mand, bare fordi han sad i kørestol. Gjorde det alligevel. Ramper er dyre."]]
 * [[Media:Cave Johnson fifties_intro01.wav|"Velkommen, d'herrer, til Aperture Science. Astronauter, krigshelte, olympiadedeltagere – I er her, fordi vi vil have de bedste, og det er jer. Og nu: Hvem er klar til at lave lidt videnskab?"]]
 * [[Media:Cave Johnson fifties_intro03.wav|"Nu har I jo allerede mødt hinanden på limousineturen herhen, så tillad mig at præsentere mig selv."]]
 * [[Media:Cave Johnson fifties_intro04.wav|"Mit navn er Cave Johnson. Jeg ejer stedet."]]
 * [[Media:Cave Johnson fifties_intro06.wav|"Den ivrige stemme, som I hørte, er den yndige Caroline, min assistent. I kan være forvisset om, at hun har overført jeres honorar til de velgørende organisationer, som I har valgt. Er det ikke rigtigt, Caroline?"]]
 * [[Media:Cave Johnson fifties_intro07.wav|"Hun er anlæggets rygrad. Og billedskøn oven i købet. Beklager, gutter. Hun er gift. Med videnskaben."]]
 * [[Media:Cave Johnson fifties_outro02.wav|"Tillykke! Det simple faktum, at I står her og lytter til mig, betyder, at I har ydet et glorværdigt bidrag til videnskaben."]]
 * [[Media:Cave Johnson fifties_outro05.wav|"Som grundlægger af og bestyrelsesformand i Aperture Science vil jeg gerne takke jer for jeres deltagelse og håber at kunne regne med jer i endnu en række af tests."]]
 * [[Media:Cave Johnson fifties_outro07.wav|"Vi har ikke tænkt os at slippe det her ud i det fri, før det er klar til op over begge ører, så hvis I bare holder jer i topform, vil der altid være en limousine, der venter på jer."]]
 * [[Media:Cave Johnson fifties_outro08.wav|"Sig farvel, Caroline."]]
 * [[Media:Cave Johnson fifties_outro09.wav|"Hun er en perle."]]
 * [[Media:Cave Johnson fifties_repulsion_intro02.wav|"Godt, lad os komme i gang. Denne første test involverer noget, som laboratoriegutterne kalder 'frastødningsgel'."]]
 * [[Media:Cave Johnson fifties_repulsion_intro03.wav|"I hører forresten ikke til kontrolgruppen. I får gelen. Den sidste arme stakkel fik blå maling. Hahaha. Spøg til side, det skete faktisk – brækkede alle knogler i benene. Tragisk. Men oplysende. Eller det har man i hvert fald fortalt mig."]]
 * [[Media:Cave Johnson fifties_second_test_intro01.wav|"Laboratoriegutterne her netop informeret mig om, at jeg ikke skulle have omtalt kontrolgruppen. De siger, at jeg bør holde op med at lave de her optagede beskeder. Det gav mig en idé: Lav flere optagede beskeder. Jeg betaler regningerne her, så jeg kan sgu' tale om kontrolgruppen dagen lang."]]
 * [[Media:Cave Johnson fifties_second_test_complete03.wav|"Åh! I tilfælde af, at I er blevet dækket af den frastødningsgel, får I her et godt råd, som jeg har fået af laboratoriegutterne: Bliv ikke dækket af frastødningsgelen."]]
 * [[Media:Cave Johnson fifties_second_test_complete02.wav|"Vi har endnu ikke helt kunnet bestemme, hvilket grundstof det er, men det her skal I vide: Det er livligt, og det bryder sig IKKE om det menneskelige skelet."]]
 * [[Media:Cave Johnson fifties_waiting01.wav|"Der udføres tusinde tests hver dag her i vores berigelsessfærer. Jeg kan ikke overvåge dem alle sammen personligt, så disse optagede meddelelser vil dække eventuelle spørgsmål, I måtte have, og reagere på eventuelle hændelser, der måtte opstå undervejs i jeres videnskabseventyr."]]
 * [[Media:Cave Johnson fifties_waiting03.wav|"Jeres testevaluering vil variere afhængigt af den måde, I har bøjet verden efter jeres vilje på."]]
 * [[Media:Cave Johnson fifties_waiting05.wav|"De af jer, der skal hjælpe os med at teste frastødningsgelen i dag, skal bare følge den blå linje på gulvet."]]
 * [[Media:Cave Johnson fifties_waiting07.wav|"Til de af jer, der har meldt sig frivilligt til at få indsprøjtet knæler-DNA, har jeg både gode og dårlige nyheder."]]
 * [[Media:Cave Johnson fifties_waiting08.wav|"De dårlige nyheder er, at vi udsætter de tests på ubestemt tid. De gode nyheder er, at vi har en langt bedre test til jer: At bekæmpe en hær af knælermænd. Tag en riffel, og følg den gule linje. Når testen starter, vil I vide det."]]

70'erne

 * [[Media:Cave Johnson seventies_intro02.wav|"Godt. Nu spørger I måske jer selv: 'Cave, præcis hvor vanskelige er de her tests? Hvad stod der i den telefonbog af en kontrakt, som jeg underskrev? Er jeg i fare?'"]]
 * [[Media:Cave Johnson seventies_intro04.wav|"Lad mig besvare de spørgsmål med et spørgsmål. Hvem kunne tænke sig at tjene 300 kroner? Kontant."]]
 * [[Media:Cave Johnson seventies_intro06.wav|"I er også velkomne til at slappe af i op til 20 minutter i venteværelset, der er en del mere komfortabelt end de parkbænke, de fleste af jer sov på, da vi fandt jer."]]
 * [[Media:Cave Johnson seventies_intro07.wav|"Jeg er klar over, at 300 kroner repræsenterer en hidtil uhørt formue for mange af jer, så lad nu være med at bruge det hele på... Caroline, hvad køber de her mennesker? Slidte hatte? Snavs til at putte i skægget?"]]
 * [[Media:Cave Johnson seventies_intro14.wav|"Godt. Velkommen til Aperture. I er her, fordi vi vil have de bedste, og det er jer. Niks. Kunne ikke holde masken."]]
 * [[Media:Cave Johnson seventies_intro15.wav|"Nå, men lad lige være med at svine glasset til dernede. Nu vi er ved det: Lad i det hele taget bare være med at røre ved noget, medmindre det er testrelevant."]]
 * [[Media:Cave Johnson seventies_intro16.wav|"Vær hilset, min ven. Jeg er Cave Johnson, bestyrelsesformand i Aperture Science – du kender os muligvis som afgørende deltager i senatshøringerne fra 1968 om forsvundne astronauter. Og du har sandsynligvis allerede brugt et af de mange produkter, som vi har opfundet. Men som andre har haft held til at stjæle fra os. Black Mesa kan rende mig i min konkursramte –"]]
 * [[Media:Cave Johnson seventies_outro01.wav|"Tak – [væk fra mikrofonen] Jeg nægter at tro, at jeg takker de her typer [ind i mikrofonen] – for at humpe jeres vej igennem Aperture Sciences testprogram for fremdriftsgel. I har undtagelsesvis ydet virkelige bidrag til samfundet, og det er menneskeheden taknemmelig for."]]
 * [[Media:Cave Johnson seventies_outro02.wav|"Hvis I havde nogen ejendele, bedes I hente dem nu. Vi kan ikke have gamle aviser og pinde til at ligge og flyde i bygningen."]]
 * [[Media:Cave Johnson seventies_test_a_intro01.wav|"Testområdet er lige forude. Jo hurtigere I kommer igennem, desto hurtigere får I jeres 300 dask."]]
 * [[Media:Cave Johnson seventies_test_a_intro02.wav|"Caroline, er godtgørelsessedlerne klar?"]]
 * [[Media:Cave Johnson seventies_test_a_complete05.wav|"Tændt? [dunk, dunk] Hey. Hør efter dernede. Den dér tingest hedder en elevator. Ikke et toilet."]]
 * [[Media:Cave Johnson seventies_test_a_complete06.wav|"Flot arbejde, astronaut, krigshelt og/eller olympiadedeltager! Med din hjælp vil vi [båndet løber ud]"]]
 * [[Media:Cave Johnson seventies_test_b_complete01.wav|"Hvis I er interesserede i yderligere 300 kroner, så find en testmedarbejder og give ham besked. I kan tage herfra med 600 kroner på lommen, hvis I lader os skille jer ad, stoppe videnskabelige ting ind i jer og derefter sætte jer sammen, så I bliver så gode som nye."]]
 * [[Media:Cave Johnson seventies_test_b_complete03.wav|"Hvis I er interesserede, er der stadig ledige pladser til den bonusmulighed, jeg omtalte tidligere. Igen: I skal bare lade os skille jer ad. Vi arbejder ikke på stenalderniveau her: Vi ved godt, hvordan man sætter en person sammen igen."]]
 * [[Media:Cave Johnson seventies_test_b_complete04.wav|"Det er med andre ord en ægte totalløsning. Nye vitale organer. Polering af de gamle. Og vi graver svulster ud. I burde faktisk betale os."]]

80'erne

 * [[Media:Cave Johnson eighties_intro01.wav|"Velkommen til berigelsescentret. [host]"]]
 * [[Media:Cave Johnson eighties_intro03.wav|"Siden testdeltagelse blev obligatorisk for alle medarbejdere, er kvaliteten af vores testemner steget dramatisk. Det gælder imidlertid ikke medarbejdernes interesse for at blive."]]
 * [[Media:Cave Johnson eighties_intro04.wav|"[host] Derfor har du måske hørt, at vi planlægger en udfasning af menneskeligt testarbejde. Der mangler dog stadig at blive samlet op på et par småting."]]
 * [[Media:Cave Johnson eighties_intro06.wav|"Første punkt: Konverteringsgel."]]
 * [[Media:Cave Johnson eighties_intro07.wav|"Bogholdersnuderne fortalte mig, at vi bogstaveligt talt ikke kunne få råd til at købe for 40 kroner månesten, og da slet ikke for 400 millioner. Købte dem alligevel. Malede dem til pulver og blandede dem til en gel."]]
 * [[Media:Cave Johnson eighties_intro08.wav|"Og gæt engang? Fint malede månesten er det rene gift. Jeg er dødeligt syg."]]
 * [[Media:Cave Johnson eighties_intro10.wav|"Men det viser sig, at de er en fremragende portalleder. Så nu skal vi finde ud af, om springen ind og ud af disse nye portaler på en eller anden måde kan suge månegiften ud af en persons blodbaner. Når livet giver dig citroner, så lav limonade. Lad os alle sammen forblive positive og få noget videnskab fra hånden."]]
 * [[Media:Cave Johnson eighties_intro12.wav|"Når det er sagt, ville jeg virkelig værdsætte det, hvis der kunne blive testet så hurtigt som muligt. Caroline, giver du mig lige nogle flere smertestillende piller."]]
 * [[Media:Cave Johnson eighties_outro02.wav|"Pointen er: Hvis vi kan lagre musik på en cd, hvorfor skulle vi så ikke kunne lagre en mands intelligens og personlighed på én? Jeg har sat ingeniørerne til at kigge på det nu."]]
 * [[Media:Cave Johnson eighties_outro05.wav|"Kortlægning af hjernen. Kunstig intelligens. Vi skulle have arbejdet på det for tredive år siden. Jeg vil sige så meget – og jeg siger det på bånd, så alle kan høre det hundrede gange om dagen: Hvis jeg dør, før I gutter kan hælde mig i en computer, vil jeg have Caroline til at styre stedet."]]
 * [[Media:Cave Johnson eighties_outro06.wav|"Hun vil nægte. Hun vil sige, at det kan hun ikke. Hun er beskeden på den måde. Men så tvinger I hende."]]
 * [[Media:Cave Johnson eighties_outro07.wav|"Hey, sæt hende i min computer. Jeg er ligeglad."]]
 * [[Media:Cave Johnson eighties_outro08.wav|"Okay, testen er forbi. Du kan gå tilbage til dit skrivebord."]]
 * [[Media:Cave Johnson eighties_outro09.wav|"Okay, jeg har overvejet lidt. Når tilværelsen giver dig citroner? Lav ikke limonade. Få tilværelsen til at tage citronerne retur! Bliv gal! 'Jeg vil sgu' ikke have dine skide citroner! Hvad i alverden skal jeg med dem'"]]
 * [[Media:Cave Johnson eighties_outro11.wav|"Kræv at tale med tilværelsens chef! Få tilværelsen til at fortryde den dag, hvor den troede, at den kunne give Cave Johnson citroner! Ved du ikke, hvem jeg er? Jeg er manden, der vil brænde dit hus ned! Med citronerne! Jeg får mine ingeniører til at opfinde en antændelig citron, der brænder dit hus ned!"]]

Mellem test kamre

 * [[Media:Cave Johnson cave_laugh04.wav|"[latter]"]]
 * [[Media:Cave Johnson misc_tests02.wav|"Til denne næste test har vi hældt nanopartikler i gelen. På normalt dansk betyder det, at en milliard bittesmå dimser vil svømme gennem jeres blodbaner og pumpe eksperimentelle gener, RNA-molekyler og den slags ind i jeres svulster."]]
 * [[Media:Cave Johnson misc_tests03.wav|"Nu har I måske ingen svulster. Det er ikke noget at være bekymret over. Hvis I har siddet på en klapstol i lobbyen og ikke haft blyunderbukser på, har vi også taget os af det."]]
 * [[Media:Cave Johnson misc_tests07.wav|"Lige en advarsel: Kaffen, som vi gav jer tidligere, indeholdt fluorescerende calcium, så vi kan spore neuronaktiviteten i jeres hjerner. Der er en lille risiko for, at calciummet kan få jeres pandelapper til at hærde og sintre. Lad være med at stresse jer selv ved at tænke på det. Hvis man forestiller sig situationen under stress, vil det reelt udløse reaktionen."]]
 * [[Media:Cave Johnson misc_tests08.wav|"Alle disse videnskabssfærer er forresten fremstillet i asbest. Holder rotterne ude. Fortæl os, hvis I føler jer stakåndede eller oplever vedholdende tør hoste eller hjertestop, for det er ikke en del af testen. Det er asbest."]]
 * [[Media:Cave Johnson misc_tests10.wav|"De gode nyheder er, at laboratoriegutterne fortæller, at symptomerne på asbestforgiftning udviser en middellatenstid på 44,6 år, så hvis I er tredive eller ældre, kan I bare grine. I værste fald går I glip af et par slag canasta, og I vil have været med til at bringe videnskaben 300 år frem. Hvis jeg trykker de tal ind på min lommeregner, giver det en glad smiley."]]
 * [[Media:Cave Johnson misc_tests26.wav|"Hvis I hører til kontrolgruppe Kepler-Syv, har vi implanteret en lillebitte mikrochip på størrelse med et postkort i jeres kranier. I har sikkert glemt alt om den, men hvis den begynder at vibrere og bippe under denne næste test, skal I sige til, for det betyder nemlig, at den snart vil nå op på femhundrede grader, og så bliver vi nødt til at skynde os lidt med at få den ud af jer."]]

Samtaleanlæg meddelelser ved de FORSEJLEDE døre

 * [[Media:Cave Johnson misc_tests01.wav|"Det gennemsnitlige menneske af hankøn består af omkring tres procent vand. Det betragter vi som lige lovligt meget. Så hvis I føler jer lidt dehydrerede i den næste test, er det helt normalt. Vi har tænkt os at bruge et par jetmotorer på jer for at se, om vi ikke kan få jer ned på tyve eller tredive procent."]]
 * [[Media:Cave Johnson misc_tests06.wav|"Hvis I har skåret jer i forbindelse med disse tests, har I måske bemærket, at jeres blod er ren benzin. Det er normalt. Vi har beskudt jer med en usynlig laser, der skal omdanne blod til benzin, så det betyder bare, at det fungerer."]]
 * [[Media:Cave Johnson misc_tests14.wav|"Hvis I skal på toilettet efter denne næste række af tests, bedes I henvende jer til en testmedarbejder, for det, der måtte komme ud af jer, vil formodentlig være kul. Kun midlertidigt, så bare rolig. Hvis det varer ved i end en uge, er der dog grund til uro, og I bedes komme til os, for det er ikke meningen."]]
 * [[Media:Cave Johnson misc_tests24.wav|"OBS: Vi fyrer en superleder op på maks. og retter den imod jer under hele den næste test. Lad mig være ærlig og sige, at vi her kyler videnskab imod muren for at se, hvad der hænger fast. Ingen anelse om, hvad der sker. Sandsynligvis ingenting. Bedste fald: I får måske superkræfter. Værste fald: I får svulster, som vi så skærer ud."]]
 * [[Media:Cave Johnson misc_tests25.wav|"Hvis I er allergiske over for jordnødder, er det en god idé at sige til nu, for i denne næste test omdanner laboratoriegutterne muligvis jeres blod til jordnøddevand i et par minutter. På den lyse side er de nødt til at indstifte en ny Nobelpris til os, hvis det her lykkes, så hold ud."]]
 * [[Media:Cave Johnson misc_tests28.wav|"Okay. Vi arbejder på et lille teleporteringseksperiment. Dette fungerer imidlertid ikke med alle hudtyper, så forsøg at huske, hvilken hud der er jeres, og hvis den ikke teleporterer sammen med jer, vil vi gøre, hvad vi kan, for at sy jer ind i den igen."]]